CELEX: 62011TN0411
Language: sl
Date: 2011-07-28 00:00:00
Title: Zadeva T-411/11: Tožba, vložena 28. julija 2011 – Hemofarm proti UUNT – Laboratorios Diafarm (HEMOFARM)

22.10.2011   
            
            
               SL
            
            
               Uradni list Evropske unije
            
            
               C 311/44
            
         Tožba, vložena 28. julija 2011 – Hemofarm proti UUNT – Laboratorios Diafarm (HEMOFARM)
   (Zadeva T-411/11)
   2011/C 311/83
   Jezik, v katerem je bila tožba vložena: španščina
   
      Stranke
   
   
      Tožeča stranka: Hemofarm AD (Vršac, Srbija) (zastopnik: D. Cañadas Arcas)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Laboratorios Diafarm, SA (Barberá del Vallès, Španija)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               postopek pred Splošnim sodiščem, ki ga je sprožila tožeča stranka v zvezi s pritožbo zoper odločbo četrtega odbora za pritožbe Urada za usklajevanje na notranjem trgu (znamke in modeli) z dne 17. maja 2011, prekine, dokler UUNT in gospodarski sodišči v Barceloni št. 4 in 8 ne odločijo o zahtevah za razglasitev ničnosti in razveljavitev zaradi neuporabe,
            
         
               —
            
            
               v nasprotnem primeru bodisi ponovno preveri bodisi razveljavi ali po potrebi spremeni odločbo R 298/2010-4 četrtega odbora za pritožbe, kar zadeva sporne proizvode iz razreda 5, da se nazadnje zavrne ugovor B 996 506 v zvezi z navedenim razredom, tako da se znamko Skupnosti št. 4 504 049 HEMOFARM tožeče stranke sprejme za vse proizvode iz razreda 5 in se jo lahko registrira v prijavljenih razredih 5 in 35.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „HEMOFARM“ za proizvode in storitve iz razredov 3, 5 in 35
   
      Imetnik znamke ali znaka, navajanega v postopku z ugovorom: Laboratorios Diafarm, SA
   
      Navajana znamka ali znak: besedna znamka Skupnosti in mednarodna besedna znamka „HEMOFARM“ za proizvode iz razredov 3 in 16 ter nacionalni besedni znamki „HEMOPLANT“ in „HEMONET“ za proizvode iz razreda 5
   
      Odločba oddelka za ugovore: delna ugoditev ugovoru
   
      Odločba odbora za pritožbe: zavrnitev pritožbe
   
      Navajani tožbeni razlog: Kršitev člena 8(1)(b) Uredbe (ES) št. 207/2009 (1), ker naj med spornima znamkama ne bi obstajala verjetnost zmede.
   
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).